Novas publicaziuns rumantschas

Gieri Menzli, scolast al seminari da magistras e magisters a Cuira, ha creà in med modern d'instrucziun per emprender rumantsch per persunas da linguatg tudestg. Il curs original en rumantsch grischun è vegnì mess en ils idioms sursilvan, vallader, surmiran e puter. En elavuraziun èn anc las versiuns en sutsilvan e puter, las qualas cumparan proximamain. Da quest med d'instrucziun existan dus curs: curs 1 e curs 2. Quels cuntegnan mintgamai lecturas, dialogs, exercizis, translaziuns e vocabulari. Tar il curs 1 datti er ina cassetta cun lecturas ed exercizis per ils divers idioms. Da nov ha Jürg Barblan adattà il curs da rumantsch grischun per persunas da linguatg franzos. Planisada è er ina versiun per persunas da linguatg talian. Pretsch: curs 1 e 2 mintgamai fr. 18.--, cassetta da lectura mintgamai fr. 10.--.

[Pagina rumantscha]